মাখনতো বৰবিহ! বিষাক্ত মাখন খাই চাৰি শিশুৰ কৰুণ মৃত্যু, তিনিজনক গ্ৰেপ্তাৰ । Asom Live 24\nএইবাৰ বিষাক্ত সুৰা নহয়, এইবাৰ উলাইছে বিষাক্ত মাখন! এই বিষাক্ত মাখন খাই চাৰিটাকৈ শিশুৱে কৰুণভাৱে মৃত্যুক আকোৱালি লৈছে।\nএই কৰুণ ঘটনাটো সংঘটি হৈছে উত্তৰ প্ৰদেশৰ কুশীনগৰ জিলাত। ঘটনাৰ বিৱৰণীৰ মতে জিলাখনৰ কাশায়া আৰক্ষী থানাৰ অন্তৰ্গত কুড়ৱাৰ লাঠুৰ গাঁৱত চাৰিটা শিশুৱে বিষাক্ত মাখন খাই কৰুণ মৃত্যুক আকোৱালি লৈছে।\nআৰক্ষী সূত্ৰই প্ৰকাশ কৰা অনুসৰি বুধবাৰে পুৱা মুখায়া দেৱী নামৰ মহিলাগৰাকীয়ে তেওঁলোকৰ ঘৰত এটা পলিথিনৰ ভিতৰত নটকাৰ খুচৰা পইচাৰ সৈতে পাঁচটা মাখনৰ পেকেট লাভ কৰে।\nলগতে পঢ়ক টেট উত্তীৰ্ণ শিক্ষকৰ গুৰু গৰ্জনত উত্তাল কাহিলিপাৰা : ক্ষান্ত নোহোৱাৰ অংগীকাৰ শিক্ষক সমাজৰ\nমহিলাগৰাকীয়ে ইয়াৰে তিনিটা পাকেট তেওঁৰ পুত্ৰ সন্তানৰ ফালৰ নাতি-নাতিনী মাঞ্জনা (৭), ছুইটি (৫), সমৰ (৩) আৰু কন্যা সন্তানৰ নাতি আয়ুস(৫)ক খাবলৈ দিয়ে। শিশু চাৰিটাই মাখনখিনি খাই খেলিবলৈ ঘৰৰ পৰা ওলাই গৈ মাটিত ঢলি পৰে।\nইয়াৰ পিছতে গঞাই চাৰিওটি শিশুকে উদ্ধাৰ কৰি কাশায়া সামূহিক স্বাস্থ্য কেন্দ্ৰলৈ লৈ যায়। চিকিৎসকে শিশুকেইটাৰ গুৰুতৰ অৱস্থা প্ৰত্যক্ষ কৰি জিলা চিকিৎসালয়ৈ প্ৰেৰণ কৰে। জিলা চিকিৎসালয়লৈ নিয়াৰ পথতে চাৰিওটি শিশুৰে কৰুণ মৃত্যু ঘটে আৰু চিকিৎসালয়ত পোৱাৰ লগে লগে চিকিৎসকে শিশু চাৰিটি মৃত বুলি ঘোষণা কৰে।\nএই ঘটনাৰ পিছতে উত্তৰ প্ৰদেশৰ মুখ্যমন্ত্ৰী যোগী আদিত্যনাথে ঘটনাটো তদন্তৰ নিৰ্দেশ দিছে। আৰক্ষীয়ে ঘটনাৰ তদন্ত আৰম্ভ কৰিয়ে ৰাতিটোৰ ভিতৰতে তিনিজনক লোকক ঘটনাৰ সৈতে জড়িত থকাৰ সন্দেহত আটক কৰি ৰাতি জেৰা কৰাৰ অন্তত গ্ৰেপ্তাৰ কৰিছে।\nলগতে পঢ়ক ৩১ মাৰ্চৰ ভিতৰত এই কাম নকৰিলে চৰকাৰী কৰ্মচাৰীৰ কৰ্তন হ'ব দৰমহা!\nআৰক্ষীয়ে প্ৰকাশ কৰা অনুসৰি গ্ৰেপ্তাৰ কৰা লোককেইজন হৈছে ক্ৰমে প্ৰেম, বালা আৰু চাবাছ। আৰক্ষীয়ে স্নীফাৰ ড'গৰ সহায়ত অভিযুক্তকেইজনৰ সন্ধান লাভ কৰা বুলি প্ৰকাশ কৰিছে।\nআৰক্ষীয়ে মৃত তিনি শিশুৰ পিতৃ ৰসগোলৰ এজাহাৰৰ ভিত্তিত ভাৰতীয় দণ্ডবিধি আইনৰ ৩০২, ৩২৮, ৫০৬ আৰু ১২০ বিৰ অধীনত গোচৰ ৰুজু কৰি ঘটনাটোৰ তদন্ত অব্যাহত ৰাখিছে।\nইফালে মুখ্যমন্ত্ৰী যোগীয়ে গোৰখপুৰৰ ক্ষেত্ৰৰ জিলা দণ্ডাধীশ আৰু জিলা চিকিৎসা বিষয়াক সংশ্লিষ্ট মাখনৰ নমুনা সংগ্ৰহ কৰি তদন্তৰ প্ৰতিবেদন অতি শীঘ্ৰেই দাখিল কৰিবলৈ নিৰ্দেশ দিছে।\nঅভিযুক্ত লোককেইজনে ক'ত বিষাক্ত মাখন লাভ কৰিলে অথবা কিয় শিশুকেইটিক লক্ষ্য কৰি ভুক্তভোগী মানুহ ঘৰত সেয়া থৈ আহিছি সেয়া আৰক্ষীয়ে এতিয়াও প্ৰকাশ কৰা নাই।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assamtoxic toffee caseupUP police\n'দ্য কাশ্মীৰ ফাইলছ'ৰ বিপক্ষে মন্তব্য কৰা দলিত যুৱকক মন্দিৰত অত্যাচাৰ, ৭ যুৱকক গ্ৰেপ্তাৰ\nজ্যেষ্ঠ ভগ্নীয়ে আৱেগিক আহ্বানেৰে কি ক'লে মুখ্যমন্ত্ৰী যোগী আদিত্যনাথক?
